யுத்தத்தில் லட்சக்கணக்கில் மக்கள் இடம் பெயர்ந்து, தகரங்களும் ஓலைகளும் சர்வதேச உதவியாய் கிடைத்த விரிப்புகளும் கூரையாக, சேலைகள் சுவர்களாக அகதிகளாகி, மரத்தால் விழுந்தவனை மாடேறி மிதித்தது போல, இயற்கையும் சீற்றம் கொண்டு வெள்ளம் வந்து அவலப்படுகிறார்கள். விமானக் குண்டுவீச்சுகளுக்கும், புலிகளின் பிள்ளை பிடிகளுக்கும் மத்தியில் மத்தளம் போல இரண்டு பக்கமும் இடி படும் மக்கள் தங்கள் துயரங்களுக்கு மத்தியில் வேலைகளை விட்டு, தலைவருக்குப் பிறந்த நாள் கொண்டாட துடியாய் துடிக்கிறார்களாம்! தலைவர் அவர்களைத் தடுத்து நிறுத்துகிறாராம்!